L 45/1460
DA
Den Europæiske Unions Tidende
24.2.2022
KOMMISSIONEN PILOTPROJEKTER
KAPITEL PP 07 — INVESTERING I MENNESKER, SOCIAL SAMHØRIGHED OG VÆRDIER (fortsat) PP 07 21
(fortsat)
PP 07 21 05
(fortsat) Anmærkninger Denne bevilling skal dække forpligtelser fra tidligere år, som endnu ikke er afsluttet, og som vedrører pilotprojektet.
Det er en udbredt bekymring, at teknologiske fremskridt (særlig i kunstig intelligens-tidsalderen) kan skabe arbejdsløshed.
Selv om mange job kan gå tabt, vil der imidlertid blive skabt nye.
Gaming omskaber vores kultur og omdefinerer de måder, unge forbruger underholdning på.
Gaming er hurtigt ved at blive det vigtigste og mest indflydelsesrige medium i vores tid.
Der er nu over 2,5 milliarder gamere over hele verden, der vil bruge over 152,1 mia.
USD på videospil i 2019.
Disse tal vokser hvert år med tæt på 10 %.
I Europa spiller 54 % af Unionens befolkning videospil, hvilket svarer til ca. 250 millioner spillere i Unionen, og deres gennemsnitlige spilletid pr. uge er 8,7 timer.
Spil er ikke kun et voksende økonomisk og kulturelt kraftcentrum, men også det nye sociale medium, hvor folk benytter enhver anledning til at mødes for at lære, skabe forbindelser, udtrykke sig, dele viden og erfaringer og endda engagere sig i nye job eller økonomiske aktiviteter.
Sporten vokser eksplosivt og begynder at konkurrere med traditionelle sportsbegivenheder.
I 2019 så over 100 millioner mennesker »League of Legends«-verdensmesterskabet og bekræftede ikke bare dets plads som den populæreste e-sport, men som en af de populæreste kulturelle begivenheder i verden.
Et andet eksempel på tyngden af gaming er, at Roblox, en interaktiv blokverden, der giver unge programmører mulighed for at tjene til livets ophold ved at skabe og dele spil i et fællesskab på over 120 millioner spillere.
Den meddelte, at dens syvende årlige Bloxy Awards-ceremoni, som foregik inde i Roblox-spilleverdenen, tiltrak over 4 millioner spillere samtidig, da showet var på sit højeste, og indsamlede 100 000 USD til nonprofitorganisationer.
Blot ved at se på fakta og den store indvirkning, som videospil allerede har på de nuværende generationer, forekommer det vigtigt, at regeringer og politiske beslutningstagere får en bedre forståelse for dem og lærer, hvordan Europa kan spille en mere intelligent og aktiv rolle, ikke kun i brugen, men også i skabelsen af dem.
Foranstaltninger og resultater Pilotprojektet vil skabe et tværfagligt europæisk netværk af eksperter, tænkere og ledere, der ønsker at dele deres vision om værdien af og potentialet i gaming i vores samfunds, kulturs og økonomis fremtid.
Netværket vil afholde en række udvekslingsmøder med interessenter fra nøglesektorer og indflydelsesgrupper på områder som politik, finans, jura, uddannelse, kultur, videnskab og sundhed, der skal forsøge at skabe en europæisk dagsorden for spil.
For at sikre, at drøftelserne og konklusionerne forbliver fuldt ud uafhængige, er det vigtigt, at netværket fra begyndelsen forbliver fri for indflydelse fra enheder og lobbyer drevet af kommercielle eller økonomiske interesser.
Dette betyder, at medlemmerne deltager på personligt plan og ikke repræsenterer en bestemt virksomhed eller organisation.
Bemærkningerne og konklusionerne fra alle disse møder vil føre til delelige rapporter, der udpeger strategiske områder for samarbejde mellem spilindustrien og den offentlige sektor, navnlig på europæisk plan, med henblik på at fremme forståelsen for de muligheder og udfordringer, der tegner sig for den europæiske videospilsektor.
PP 07 21 07
Pilotprojekt — BIG (Basic Income Guarantee) e-betalingskort til marginaliserede personer: et innovativt finansielt og politisk instrument til at fremme en mere effektiv levering af velfærdsydelser til mennesker, der lever i ekstrem fattigdom